description: Британската верига "Маркс енд Спенсър" (Marks&Spencer) обяви, че през следващите пет години ще затвори около 30 магазина на Острова и 53 в чужбина.

title: Marks&Spencer затваря още магазини за дрехи, отваря за храни

maintext:
Mark
Spencer
Британската верига "Маркс енд Спенсър" (s&) обяви, че през следващите пет години ще затвори около 30 магазина на Острова и 53 в чужбина. Този ход отговаря на концепцията на новия директор на компанията да я съживи и да я фокусира основно върху храната, съобщава "Ройтерс".В момента ритейлърът има 468 магазина в 58 държави, като 194 от тях са собствени, а 274 - на франчайз.В България веригата вече няма магазини, след като през октомври 2015 г. обяви, че започва да ги затваря. Мярката засегна и обектите в Хърватия, Черна гора, Сърбия и Словения.Според румънските издания планът, обявен днес, ще засегне обектите в Естония, Унгария, Литва, Полша, Словакия, Холандия, Белгия и Румъния. В северната съседка на България веригата има шест магазина.Само през тази година акциите на компанията поевтиняха с 22 на сто. За първото полугодие тя отчита 18.6% спад в печалбата. Свиването продължава и през третото тримесечие.Начело на компанията от април е Стив Роу, който от 26 г. работи за нея. Той има тежката задача да съживи веригата със 132-годишна история, която обаче през последното десетилетие излезе от мода, пише агенцията."Това са тежки решения, но ключови за бъдещето на компанията, за да стане нейният бизнес модел по-опростен, по-адекватен, да се предлага по много канали и да има по-устойчиви приходи", посочва Роу.M&S ще препозиционира около 25% от търговското пространство във Великобритания - в магазините за дрехи и обзавеждане, като затвори около 30 от магазините, в които се предлагат всичките й продукти, а 45 от тях ще се превърнат само в хранителни магазини. Други магазини пък ще бъдат преместени.Цената на програмата ще бъде около 50 млн. паунда за следващите 3 г., достигайки 100 млн. паунда през четвъртата и петата година.Експанзията на търговеца на дребно ще се съсредоточи върху бизнеса с храни, на които се дължат около половината от приходите и около една трета от печалбата. Затова и планът е до 2019 г. да бъдат отворени 200 магазина за храни.Изчисленията на компанията показват, че при плана й да излезе от губещите си бизнеси в 10 държави, сред които Франция и Китай, ще й струва около 150 - 200 млн. паунда през следващите 12 месеца, междувременно елиминирайки годишни загуби за 45 млн. паунда.Роу обяви още, че част от плана му е да подобри снабдяването на оставащите магазини, да намали цените и да ореже промоциите.При оповестяването на плана му през май той предупреди, че в краткосрочен план мерките ще се отразят негативно на продажбите и на печалбата.През първата половина на годината, приключваща на 30 септември, печалбата на компанията преди облагане е 231.1 млн. паунда. За същия период на предходната година данните показваха 284 млн. паунда.През второто тримесечие продажбите в магазините за облекло и обзавеждане спадат с 2.9%, което е леко подобрение спрямо предходното тримесечие, когато те се свиха с 8.9 на сто. При храните спадът е 0.9 на сто на тримесечна база.За 2016-2017 г. компанията очаква подобряване на резултатите с 0 до 50 базисни пункта заради поевтиняването на паунда.


title: "Шпигел": НАТО отлага среща на върха заради Тръмп, САЩ може да не подсилят защитата на Източна Европа

maintext:
Ръководството на НАТО е решило да пренесе за следващото лято срещата на върха, която трябваше да се състое при пролетта, за да се спечели повече врече администрацията на президента Доналд Тръмп да изясни отношението си към алианса.
В централата в Брюксел се опасявали, че Тръмп, който по време на кампанията си наричаше алианса "демоде" и призоваваше да се заеме с "Ислямска държава", може да се появи със сходна позиция на срещата на държавните и правителствени ръководители само няколко седмици, след като е встъпил в дръжност.
Това съобщава германското списание "Шпигел" като се позовава на източници от обкръжението на генералния секретар Йенс Столтенберг.
На срещата на върха във Варшава през юли бе решено следващото подобно събиране да е в новата централа на алианса, но конкретна дата не бе посочена.
Изданието твърди, че ръководството на НАТО разполага с няколко сценария за предстоящите събития като в повечето от тях се предвижда намаляване ангажиментите на Вашинтон в Европа. Във варианта със значително намаляване на американското присъствие, разходи и отговорности се предвижда отказ от подсилване с допълнителни американски части на източния фланг на НАТО. Става дума за т.нар. Европейска инициатива за потвърждаване на ангажиментите, която скача от 800 милиона долара на 3.4 млрд. долара с цел складирането на тежко въоръжение и разполагането на ротационен принцип на допълнителни американски части в Източна Европа.Възможно е и общо съкращаване на американския военен контингент в Европа.Оптимистичният сценарий предвиждал само съкращаване на американските разходи за НАТО и настояване европейците да увеличат своите.В кампанията си Тръмп каза, че партньорите на САЩ по света трябва да започнат да си плащат за сигурността, която им осигуряват САЩ. През юли той заяви в интервю за "Ню Йорк таймс", че се съмнява, че като президент би продължил автоматичните гаранции на САЩ за сигурността на страните от НАТО при сегашните обстоятелства. Според него става дума за гаранциите, "даващи на 27 страни от алианса увереност, че САЩ с всичките си военни ресурси ще им пазят гърба".След победата му на борсите акциите на компаниите за въоръжение поскъпнаха заради очакване на инвеститорите, че сега за тях ще има повече поръчки в Европа."Шпигел" припомня, че европейците в НАТО вече се договориха да увеличат разходите за отбрана под натиска на администрацията на президента Барак Обама. Според изданието неотдавна в централата в Брюксел е била приета строго секретен документ, известен като "Синята книга", в който по повод разпределението на разходите се посочвало, че постепенно разходите трябва да се повишат от неформалните 2% на 3% от БВП.В момента само Великобритания, Полша, Естония и Гърция спазват прага от 2%. Ако всички европейски членове и Канада достигнат 2% от БВП за отбрана, това би означавало допълнителни 100 милиарда долара за НАТО.В сряда, броени часове след изборната победа на Тръмп, НАТО декларира, че независимо от промяната във Вашингтон, всички членове ще бъдат защитени. Столтенберг заяви пред журналисти, че ангажиментът на съюзниците според Вашингтонския договор от 1949г. са абсолютни и безусловни."Ангажиментът на САЩ към НАТО и колективната отбрана на Европа са били непоклатими почти 70 години и съм абсолютно уверен, че това няма да се промени", добави той и напомни, че двете световни войни са показали, че стабилността на Европа е важна и за сигурността на САЩ.Лидерът на републиканското мнозинство в Сената Мич Макконъл каза по същото време, че НАТО "е толкова важен съюз, колкото винаги е бил, а Член 5 (от договора) означава, че ако нападнеш член на НАТО, ще си имаш работа с нас и искам руснаците изцяло да осъзнават това".Но дипломати, цитирани от "Ройтерс", се съмняват колко дълго Столтенберг ще може да поддържа впечатлените, че нищо особено не се е случило с алианса.

fasttext_language: bg


title: "Лейкърс" продължи добрия си старт с победа над "Оклахома сити"

maintext:
"Лейкърс" записа най-добрия си старт от пет години насам
Баскетболистите на "Лос Анджелис лейкърс" продължиха силния старт на първия сезон след ерата "Кобе Брайънт". "Езерняците" победиха драматично у дома "Oклахома сити тъндър" със 111:109 и запазват положителен баланс след първите си 15 мача."Лейкърс" има осем победи и седем загуби, което е най-добрият старт на отбора от пет години насам. Със същия актив вече е и "Оклахома сити", който допусна второ поредно поражение в лигата и шесто в последните десет двубоя.Ник Йънг се превърна в герой за успеха на "езерняците", след като отбеляза победна тройка пет секунди преди финалната сирена.Тимът на Люк Уолтън водеше почти през цялата среща, но беше на път да изпусне победата. След 29:16 в първата четвърти домакините поеха инициативата и преди заключителните три минути имаха аванс от девет точки - 108:99.Тройка на Ръсел Уестбрук върна "Оклахома сити" в мача, след което играчите на "Лейкърс" направиха седем поредни пропуска от игра. Това позволи на "гръмотевиците" да поведат със 109:108 след забивка на Стивън Адамс 14 секунди преди края.Йънг обаче не сгреши от далечна дистанция при последната атака на своя отбор, а в ответното нападение Уестбрук не успя да доведе до нов обрат след пропуск от тройката.Джордън Кларксън беше най-резултатен за "Лейкърс" с 18 точки от пейката за 26 минути, като към тях добави четири асистенции, четири откраднати топки и три борби.Йънг завърши със 17 точки, Тимофей Мозгов добави 16, а още трима приключиха с двуцифрен точков актив - Лу Уилямс (13) Хосе Калдерон (12) и Брандън Инграм (11).За "Оклахома" Уестбрук записа 34 точки, 13 асистенции и осем борби, но и осем грешки. Адамс добави 20 точки, а Виктор Оладипо се отчете с 14.Двата отбор разделят шестото място в Западната конференция. Лидер е "Лос Анджелис клипърс" с 13 победи и две загуби, следван от "Голдън стейт уориърс" (12-2), "Сан Антонио спърс" (11-3), "Мемфис гризлис" (9-5) и "Хюстън рокетс" (9-5).


description: Това съобщи председателят на Държавната агенция за бежанците Петя Първанова, която бе в Харманли, за да преговаря с протестиращите мигранти.

title: Водят се преговори с Еврокомисията половината лагер в Харманли да стане от затворен тип

maintext:
Петя Първанова
Фотограф: Анелия Николова
От понеделник започва изпълнението на график за посещение на екип от специалисти от седем болници, каза още Първанова. Тя посочи, че бежанският център не е огнище на зараза и припомни, че това е установено от медицински екип още преди две седмици.
Въпреки това, към момента приемът на бежанци в центъра в Харманли е преустановен.
Водят се преговори с Европейската комисия половината от регистрационно-приемателния център за бежанци в Харманли да стане от затворен тип, съобщи председателят на Държавната агенция за бежанците (ДАБ) Петя Първанова, цитирана от БТА.От думите ѝ се разбра, че за да бъде превърнат половината лагер в "закрит" има определени условия, на които търсещите убежище трябва да отговарят. Тя увери, че на кандидатстващите за хуманитарен статут ще получат всичко необходимо до приключването на медицинския скриниг и отмяната на режима, който ограничава излизането от лагера.Първанова пристигна в Харманли днес следобед, за да преговаря с протестиращите мигранти. По-рано те вдигнаха бунт , палейки автомобилни гуми и замеряйки полицията с камъни, недоволни от наложената им от три дни карантина и забрана да напускат центъра. "Разбрахме се като начало да угасят огньовете. Мисля, че напрежението се успокоява", заяви Петя Първанова при излизането си от центъра. Тя обясни, че щетите от бунта са изпочупени прозорци на столовата и на новия регистрационен център.Председателят на ДАБ каза още, че вече от два месеца се нагнетява напрежение, като явно имаше предвид досегашните три протеста от жители на Харманли срещу съществуването на центъра и свободното придвижване на мигрантите из града. Пред бежанския лагер днес се събраха стотина жители на Харманли, които протестираха срещу мигрантите. Пред тях на въпрос за исканата ѝ оставка Петя Първанова заяви, че няма кой да води преговорите, ако тя бъде подадена.


title: Русия потвърди, че е поддържала контакти с щаба на Тръмп

maintext: Външното министерство на Русия е поддържало контакти "с цяла редица" членове на щаба и най-близкото обкръжение на Доналд Тръмп по време на предизборната кампания. Ще продължим тази работа и след изборите, заяви зам.-министър Сергей Рябков, цитиран от "Интерфакс", и последователността на действията ни ще зависи от това какви въпроси ще изникнат в бъдеще."Имаше контакти", отговаря той. "Разбираемо е, че повечето от хората, които определят като принадлежащи към най-близкото му обкръжение, са ни известни. Това са хора, които в САЩ винаги са били под прожекторите, които са заемали много важни длъжности. Не бих казал всички, но цяла редица от тях поддържаха контакти с руски представители."Твърде рано е да се говори как ще се изгражда взаимодействието с администрацията на президента Тръмп, обяснява Рябков. По думите му няма никакви очаквания или уефория в руското външно министерство от победата му, защото имат както положителен, така и отрицателен опит от работата със САЩ."Трябва да кажем, че позициите, изразявани от представители на кампанията на Тръмп и от хора от неговото обкръжение по повод Русия, бяха достатъчно резки. И не виждахме никакви основания да се отказваме от оценката си, че в САЩ в хода на предизборнта кампания се установи по същността си двупартиен консенсус на антируска основа."Хилъри Клинтън на няколко пъти обвини хората на републиканеца, че имат връзки с Русия, а самия Тръмп нарече по време на предизборен дебат "марионетка на Путин".Москва отрича каквато и да е причастност към възможността да се влияе на изборите в САЩ, а президентът Владимир Путин нарече подобни твърдения "пълни глупости".ФБР започна предварителна проверка през последните месеци на информациите за съмнитени връзки на Тръмп или негови близки с руснаци или руски компании. Но данните не са били достатъчно убедителни, за да се започне формално разследване, съобщава "Ройтерс", позовавайки се на анонимни източници. От ФБР никога не са коментирали публично проверката.


description: В БХК са получени 33 сигнала за действията на полицейските служители. Повечето от тях са за ограбване, физическо насилие или унизително поведение към бежанците.

title: Хелзинкският комитет иска разследване на полицаи за отношението им към бежанците

maintext:
Бежанци в лагера в Любимец
Фотограф: Надежда Чипева
Българският хелзинкски комитет (БХК) призова за разследване на многобройните сигнали, които организацията е получила, за отношението на полицаите към търсещите международна закрила в страната бежанци. Повечето от тях са за ограбване, физическо насилие или унизително поведение към бежанците.От май до септември 2016 г. в БХК са получени 33 сигнала за действията на полицейските служители. Общо над 600 лица са попаднали в групата на малтретираните при опита си да потърсят закрила в България, уточняват от комитета.По данни на организацията през тази година достъпът на търсещи закрила в България остава затруднен."Държавната политика и практика в тази област продължава да третира хората, бягащи от война и преследване, по еднакъв начин с имигрантите, които напускат страните си основно по икономически причини. Най-сериозните опасения във връзка с достъпа на бежанците са предизвикани от прилаганата от властите практика на безразборно отблъскване, жертва на което стават и бежанците", пише в доклада на БХК.В 80% от получените сигнали се твърди, че при задържане полицаите са изземвали от търсещите закрила хора пари, ценни вещи, дори и храна. Това е ставало, без да се попълва необходимият протокол за конфискацията.Сред другите оплаквания на бежанците са отношението към тях, включващо събличане по бельо или подпалване на вещи и принадлежности. В немалка част от докладваните случаи (около 45% от сигналите) търсещите закрила разказват и за физическо насилие, включващо поваляне на земята, ритане, удари, включително в отделни случаи със средства като палки или дръжка на пистолет. В шест от случаите лицата, извършили задържането, са използвали полицейски кучета за сплашване, като в резултат има сигнали за ухапвания. Описани са и случаи, при които е използвана стрелба във въздуха.От Хелзинкския комитет припомнят и инцидента отпреди година, когато край град Средец загина мъж от афганистански произход след произведен изстрел на граничар. В средата на 2016 г. Бургаската окръжна прокуратура прекрати образуваното наказателно производство с мотиви за липсата на престъпление и характеризирайки причиняването на смъртта като "случайно деяние"."Предоставили сме сигналите на компетентните органи и по някои тече разследване. Те разкриват действия, които съставляват престъпления, при това извършвани от служители на органите на реда, които трябва да бъдат разследвани с нужното внимание и при тяхното установяване и доказване – наказвани с цялата тежест на закона", завършват в декларацията си от БХК.


description: "Да бъдеш Баща" е част от световната кампания за бащина грижа MenCare, която се провежда в повече от 40 държави на 5 континента.

title: Къде, кога, какво в Седмицата на бащата

maintext:
[асоциация "Родители"]
От днес до 13 ноември се провежда Седмица на бащата. Националната кампания традиционно протича през втората седмица на ноември, а тази година ще протече под мотото "Баща на място", съобщиха организаторите от асоциация "Родители".През тази седмица татковците и другите значими за децата мъже могат да открият повече възможности за щастливи мигове с децата и семействата си, с другите бащи и с приятелите на децата си. Публични събития са организирани в цялата страна - тук можете да разгледате програмата "Да бъдеш Баща" е част от световната кампания за бащина грижа MenCare , която се провежда в повече от 40 държави на 5 континента. Целта й е да подкрепя мъжете в ролята им на грижовни, справедливи, отговорни и неагресивни родители и настойници, за да подпомогне успешното развитие на децата и отношенията в семейството.


title: Фотогалерия: Мелания - първата от 191 години чужденка в Белия дом

maintext: 1/24 снимки в галерията Мелания Тръмп е третата съпруга на Доналд Тръмп. Двамата са заедно от 1998 г., женят се през 2005-а, а синът им Барън се ражда година по-късно. Родена е на 26 април 1970 г. в Словения.


description: "Нека не се заблуждаваме - това е епичен провал", пише медийният анализатор Маргарет Съливан за "Вашингтон пост".

title: Защо медиите отказаха да повярват в победа на Доналд Тръмп

maintext: Нека си го кажем направо – медиите пропуснаха тази история. В края на краищата американските избиратели поискаха нещо различно. И макар че повечето от тези избиратели направо крещяха какво искат, повечето журналисти не ги разбраха и не ги чуха.Така започва коментарът на медийния анализатор Маргарет Съливан, поместен във "Вашингтон пост" - един от вестниците, открито застанали зад кандидата на демократите Хилъри Клинтън по време на кампанията.Според Съливан журналистите просто са отказали да повярват, че някой като Тръмп, подиграл се на човек с физически увреждания, обвинен в сексизъм, женомразство, расизъм и антисемитизъм, може да получи подкрепата на Америка. Такова развитие би било твърде ужасно и затова според медиите не би могло да се случи.Съливан смята, че голяма част от журналистите просто не разбират и не дават глас на хората, избрали Тръмп за президент. Според нея работещите в медии са съсредоточени в Ню Йорк, Вашингтон и Западното крайбрежие. Обикновено това са градски тип хора, завършили поне колеж, с либерални идеи. В хода на кампанията никой от тях не е взел на сериозно - или достатъчно сериозно – проблемите на миньорите или безработните от т.нар. Ръждив пояс например Вместо това медиите предпочетоха удобството на познатите си социологически агенции, забравяйки най-важното: прогнозата не е действително пуснат глас в урната. Идеята за Клинтън като президент беше твърде привлекателна: Хилъри ще стане президент, журналистите ще се окажат предвидливи, вярно, тя няма да е безгрешна, но ще носи спокойствието на нещо вече познато. "Но нека не се заблуждаваме – това е епичен провал", коментира Съливан.Тя акцентира върху интересен момент за разликата във възприятията на медиите и избирателите към Тръмп. "Журналистите винаги приемаха казаното от Тръмп буквално. Не на сериозно, а буквално. Когато говореше за проблема с имиграцията например, те го питаха как точно ще депортира толкова много незаконно пребиваващи, как ще се отърве от "Ислямска държава" и т.н. е искаха детайли. За сметка на това избирателите го приемаха на сериозно, а не буквално. Те осъзнаха, че Тръмп не смята наистина да строи ограда по границата с Мексико . Те преведоха думите му така: "Ще имаме по-разумна имиграционна политика.""Журналистите искаха да повярват, че в тази страна почтеността и учтивостта все още имат значение, че когато някой е злобен и невъздържан, няма как да бъде избран за президент – защото Америка е по-добра от това. Мога да обвинявам журналистите за много неща, но не и точно за това", завършва Съливан.


description: "Радвам се на ентусиазма на тенис феновете в София към турнира", каза директорът на състезанието Пол Макнами.

title: Премиум билетите за финала на тенис турнира в София вече са продадени

maintext:
[Garanti Koza Sofia Open]
Премиум билетите за финалa на тенис турнира Garanti Koza Sofia Open 2017 свършиха, съобщиха организаторите. Те отчитат голям интерес към надпреварата, която ще се проведе в "Арсена Армеец" от 5 до 12 февруари догодина.В турнира ще играят Григор Димитров и Доминик Тийм. Участие потвърдиха и финалистите от първия сезон - шампионът Роберто Баутиста Агут и сърбинът Виктор Троицки."Радвам се на ентусиазма на тенис феновете в София към турнира. Много сме щастливи, че Доминик Тийм се класира за финалите на АТП в Лондон, a Григор Димитров завършва годината сред 20-те най-добри играчи в света", каза директорът на състезанието Пол Макнами.Желаещите да гледат финала от най-хубавите места все още могат да си ги осигурят, ако си купят седмичен билет. От него остават ограничени бройки, като той предоставя допълнителна отстъпка от 160 лева, обясниха организаторите.Цените на билетите са от 10 до 90 лева . Деца и пенсионери ползват 50% отстъпка в първите пет дни на турнира и 25% за останалите три, както и за седмичните билети.


description: Трайков задава въпроси кандидат-президента на ГЕРБ, за да даде подкрепата си

title: Трайчо Трайков с десет въпроса към Цецка Цачева

maintext:
Трайчо Трайков
Фотограф: Цветелина Белутова
Като човек, спечелил Вашето доверие със заявката за отговорност и честност в политиката, смятам за коректно към Вас да не остана безучастен в момент, в който се решава изборът на държавен глава на България - така започва открито писмо, написано Трайчо Трайков, който беше кандидат-президент на Реформаторския блок, към кандидата на ГЕРБ Цецка Цачева."Виждаме какво става по света и то не е чудесно. Повече от ясно е, че г-н Радев не може при никакви обстоятелства да получи подкрепа от мен. Очевидни са и очакванията от различни посоки да застана до г-жа Цецка Цачева, докато други ме заклеват да не го правя. Както вие, така и аз искам вместо по-малкото зло да получим нещо добро", пише Трайков."Ето защо смятам за важно да попитам кандидата за президент г-жа Цецка Цачева дали е готова да поеме ясни и конкретни ангажименти в ключови за десните избиратели области, така че всеки да реши как ще гласува или няма да гласува в неделя.Г-жо Цачева, бихте ли подкрепили следните позиции:1. Провеждане на конституционна промяна, която да гарантира истинска съдебна реформа. Това включва реформа в прокуратурата, ограничаване на мандата на главния прокурор, в това число възможност за неговото отстраняване от Народното събрание. Създаване на фигурата на независим заместник главен прокурор с профил антикорупция. Бихте ли се възползвали от правото си на законодателна инициатива, дори и ако няма предварително осигурено конституционно мнозинство в НС, за да се чуе ясно мнението Ви и да се види кой къде стои?2. Създаване на действащ съвет по съдебна реформа и върховенство на правото към президента на републиката, в който поне половината членове да бъдат номинации на гражданското общество;3. Ангажимент за налагане на вето към всяко решение на Народното събрание, което ерозира върховенството на правото, човешките права, устоите на демокрацията, евроатлантическия курс на България, или на закони, които са резултат от непрозрачна законодателна процедура (подобни на поправката "Mary Jane") или нерегламентирано лобиране (напр. за цигарените гилзи, за някои видове ВЕИ и много други);4. Въвеждане на прозрачна процедура за президентските назначения, особено в съдебната власт. Изработване на предварителни принципи и критерии за назначенията на тримата големи в съдебната власт;5. Разследване на обвиненията в политическа корупция срещу партийни лидери по случаи като КТБ, "Белене", "Южен поток", "Булгартабак", "Яневагейт";6. Оправдано ли е неспазването на индивидуалните човешки права - например връщането в Турция на противниците на Ердоган без съдебна процедура?7. Международното право и договори трябва да се спазват, а нарушителите да бъдат санкционирани. В тази връзка смятате ли все още, че санкциите на ЕС спрямо Русия трябва да бъдат свалени и при какви условия?8. Бързо членство на България в единния банков надзор и еврозоната;9. Има картели (напр. в горивата, рециклирането и др.), а КЗК не се справя с разбиването им.По всяка от тези теми мнението на президента няма как да бъде неглижирано, а ако то се чуе, България би заприличала повече на страната, в която искам да живеят децата ми.Трайчо Трайков"


title: Карлсен и Карякин завършиха реми за трети път след маратонска партия

maintext: Шампионът Магнус Карлсен и претендентът Сергей Карякин записаха трето поредно реми в мача за световната титла по шахмат.В Ню Йорк те си стиснаха ръцете на 78-ия ход и след почти седем часа игра. След трите равенства резултатът помежду им продължава да е равен – 1,5:1,5.Двамата гросмайстори изиграха изключително предпазливо партията, като само в края играещият с белите фигури Карлсен имаше шанс да вземе точката, но руснакът се защити добре и отново се стигна до реми.В двубоя трябва да се изиграят общо 12 партии, като победител е първият, събрал 6.5 точки. При равенство ще има тайбрек.Шампионът опитва да направи втора поредна успешна защита на световната титла. Той взе короната за първи път през 2013 г., когато победи Вишванатан Ананд. Година по-късно защити титлата си отново след триумф срещу индиеца.Карякин, който държи рекорда за най-млад състезател, получил титлата "гросмайстор" (12 години и 7 месеца), за пръв път се изправя в мач за шахматната корона


title: Веригата МЕТРО открива 9 центъра за изкупуване на плодове и зеленчуци

maintext:
Фотограф: Цветелина Белутова
главният изпълнителен директор на МЕТРО България Атила Йенисен, цитиран от "Фокус".
Предвижда се разкриването на центрове за изкупуване в девет области, които ще заработят от май 2017 г. "Надявам се на срещите в 9-те областни центъра земеделският производител да види перспективата, включително и да развие първичното си земеделско производство с надграждане като качество, опаковка и покриване на съответни сертификати за продажба в търговската верига, а и на други пазари", коментира земеделският министър в оставка Десислава Танева. Тя припомни, че разговори с веригите за увеличаване на предлагането на български стоки се водят от месеци, а първата, с която е постигнат резултат, е именно МЕТРО.
Проблемът с пласирането на българската селскостопанска продукция се изостря с ръста на производството през последната година, изтъкна Танева. "И
Веригата за търговия на едро МЕТРО ще изкупува плодове и зеленчуци от български производители и чрез нея те ще достигат до хотелиерите, ресторантьорите и крайните потребители. Това стана известно днес на пресконференция в Министерството на земеделието.Веригата ще подпомага производителите в опаковането и ще осигури външни пазари на най-успешните от тях, заявизпращаме една година с ръст във всички производства на плодове, зеленчуци, зърно, на всички видове животни. В този смисъл тази година би била и най-крупна за реализацията им", отбеляза министърът в оставка и изрази надежда, че с новата програма растежът ще продължи и догодина.Планът включва производителите да бъдат насърчавани да използват семена от български сортове. По данни на Селскостопанска академия от Института по зеленчукови култури "Марица" съотношението на произвежданите семена за български сортове растения и чужди от 80% на 20% в полза на чуждите преди 2 г., в последната е със съотношение 50:50, като тенденцията и поръчките за следващата година са българските сортове да имат по-голяма част от структурата на произвеждане на семена. Най-големият интерес са регистрирани за българския домат "Розово сърце" и сортове български пипер, по думите на Танева.


description: На 10 август Министерството на образованието и наука започна процедурата по оценяване на проектите за нови учебници за първи и пети клас, в която бяха включени консултации с учители от цялата страна.

title: Издателства твърдят, че становищата за избор на учебници за 1 и 5 клас са поръчково написани

maintext:
На 29 август Министерство на образованието и науката представи одобрените от учителите учебници по история за 5-ти клас.
Фотограф: Велко Ангелов
"Нова звезда", "Изкуства", "Питагор", "Скорпио" и други.
бяха включени консултации с учители от цялата страна.
учителите в страната трябва да оценят качествата им.
Има грешки в процедурата за избор на учебници за 1-ви и 5-ти клас, а имената на оценителите, дали отрицателни оценки на проектите на издателствата, не са били обявени. Това твърдят издатели и автори на учебници, цитирани от БТА. На пресконференцията присъстваха представители на издателстватаВъвеждането на нови учебни програми и учебници за 1-ви и 5-ти клас започна, след като новият Закон за училищното и предучилищното образование влезе в сила на 1 август тази година. На 10 август Министерството на образованието и наука започна процедурата по оценяване на проектите за нови учебници за първи и пети клас, в коятоДен по-рано изтече срокът за издателите на учебници да представят предложенията си по новите учебни програми за двата класа. Общо 27 издателства със 143 предложения се явиха на конкурса за учебниците. За първи клас подготвените книжки бяха 58, а за пети клас - 85.Миналата седмица излязоха резултатите от първия етап, при който се оценяват предложените проекти дали отговарят на съдържанието на новите учебни програми и на дизайна. Проектите, получили одобрение на първия етап (39 за 1-ви клас и 72 за 5-ти клас, сред които повечето са учебници на издателствата "Анубис", "Булвест 2000" и "Просвета"), преминават на втория етап - за приложимостта на учебниците, в който до два месецаВсеки проект на учебник се одобрява от 7 оценители, сред тях са учители, представители на БАН и на регионалното управление на образованието. Ако четирима от тях дадат отрицателно становище, то съответният проект за учебник не продължава на втория етап."Проблемът започна, когато автори и издателства поискаха да видят рецензиите си защо са били отхвърлени техните проекти", заяви Ивайло Иванов, автор на учебници по информационни технологии от 1999 г. към издателството "Нова звезда" и учител в 134-то Средно училище "Димчо Дебелянов". Според него не им е бил осигурен достъп до рецензиите, както и не са могли да ги снимат с мобилен телефон. "Рецензиите са от 70 страници и ни беше разрешено да се прочетат на място в Министерството на образованието и науката", посочи той.Ангел Манчев от издателството "Изкуства" каза, че в една от рецензиите било написано, че "учебникът не е съобразен с възрастовите характеристики на учениците, написан е на много висок стил и не може да насърчи самостоятелното мислене". Според него "има грешка в процедурата по избор на рецензенти, защото те са анонимни, а срещу тях стоят с имената си автори на учебници" и "трябва да има ясна и прозрачна комисия, която да каже на какви критерии даден проект за учебник не отговаря".От издателство "Питагор" заявиха, че "се обжалват грешки на процедурата за избор на учебници".От министерството на образованието са коментирали пред БТА, че имената на оценителите не се обявяват, за да не им се оказва влияние и натиск. Сред причините за отхвърляне на проектите от просветното министерство са посочили: обемни и трудни за разбиране текстове, които съдържат сложни думи и съчетания; несъобразяване с възрастта на учениците, академичен език и стил; елементи на търговска реклама; фактологически грешки.


title: България спечели три титли от европейското по бокс за жени (обновена)

maintext:
Станимира Петрова спечели в най-атрактивния финал в последния ден на турнира
[LAP.bg]
България завърши европейското първенство по бокс за жени с три титли, след като и трите представителки на страната спечелиха финалните си срещи.В последния ден на турнира в зала "София" в столицата със златните медали се окичиха Севда Асенова, Станимира Петрова и Деница Елисеева.Първа в последния ден на турнира на ринга излезе Асенова, която спечели по категоричен начин титлата в категория до 48 кг., след като победи шведката Лизе Сандебер с единодушно съдийско решение с 3:0.Това е първо европейско злато за 31-годишната боксьорка от Русе, която досега имаше две сребърни отличия от континенталните първенства в Дания през 2007 г. и Букурещ 2014 г.След това световната шампионка в категория до 54 кг. Станимира Петрова добави и европейска титла в колекцията си след победа над Анна Алимарданова от Азербайджан.В най-атрактвиния мач за деня Петрова взе реванш срещу съперничката си, която я отстрани на четвъртфиналите на Европейските игри в Баку, след като също спечели с убедителен резултат от 3:0 съдийски гласа.Последна на ринга се качи Деница Елисеева, която победи във финала на категория до 57 кг. туркинята Сати Бурсу също с 3:0 съдийски гласа.След обявяването на решението турският щаб реагира изключително остро и оспори решението на реферите и дълго се разправя с тях, но това им донесе само освирквания от публиката и викове "довиждане".


description: Официалният дебют на "Фолксваген Артеон" ще е на автосалона в Женева на 7 март. Продажбите ще започнат през лятото.

title: "Фолксваген" започна подгряване за наследника на "Фаетон" (видео)

maintext: Повече от три месеца преди автомобилното изложение в Женева, "Фолксваген" започва да подгрява публиката за голямата си звезда там - лимузината "Артеон". Моделът ще е по-голям от "Пасат" и ще е своеобразен наследник на сваления тази година от конвейера "Фаетон".Името на лимузината е комбинация от две думи - "art" (изкуство) и "еоn", частицата, която ще отличава моделите от премиум класа при "Фолксваген". Разпространената скица показва автомобил с изразителен силует.От компанията уточняват също, че "Артеон" ще представи един нов облик на марката . Съобщава се, още, че радиаторната решетка плавно ще прелива в триизмерни фарове, а LED светлинните елементи допълнително ще подчертават облика на предницата.Стъклата на вратите са без рамки, в типичния изискан стил на гранд турър моделите. Вратите пък са така направени, че да осигуряват максимално лесен достъп до купето."Първото, което човек усеща, когато види "Артеон", е огромен ентусиазъм от експресивния му дизайн. Но по-късно разбира, че освен това моделът изненадва с това колко е практичен. Тази комбинация е уникална", коментира дизайнерът на външния вид на колата Тобиас Шулман.Както вече стана дума, официалният дебют на "Фолксваген Артеон" ще е на автосалона в Женева, който тази година ще бъде открит на 7 март. Продажбите ще започнат през лятото.


description: След предсрочните избори ще има риск от парламент със силно национал-популистко присъствие според политолога от "Алфа Рисърч". Да се търси каквото и да е рационално послание от избирателите в резултатите от референдума е твърде амбициозна задача. Причината е в крайно неинформираното и противоречиво обществено мнение по отделните въпроси, смята Геновева Петрова

title: Геновева Петрова, политолог: В следващия парламент можем да очакваме сериозно присъствие на националисти и популисти

maintext:
Геновева Петрова
Фотограф: Юлия Лазарова
"
,
Има ли добри новини от изборите за президент и от референдума?
- Предвид това, че говорим за избори, добри могат да бъдат новините, които решават (или най-малко допринасят за решаването) на някакъв проблем. В този смисъл, отминалите избори донесоха две добри новини. Първата засяга избирателната активност, за чийто спад от години алармират анализатори, неправителствени организации и политически представители. Сега до урните отидоха над 3.9 милиона избиратели.
Друг сериозен проблем през последните години са притесненията за честността на изборите. Този път обаче нито загубилите, нито спечелилите не изразиха съмнения в резултатите от вота.
На задължителността на гласуването ли се дължи активността или на нещо друго?
- Задължителността на гласуването е един от факторите за по-високата активност. Сериозно влияние в тази посока оказа и изостреното политическо противопоставяне, което мобилизира значима подкрепа зад опоненти на кандидата на ГЕРБ. Трудно е да се оцени в каква степен е повлиял всеки от двата фактора, но взаимното им въздействие отслаби позициите на Цецка Цачева и даде тласък на подкрепата за Румен Радев, особено във втория тур.
Какво показаха резултатите от допитването?
- Да се търси каквото и да е рационално послание от избирателите в резултатите от референдума е твърде амбициозна задача. Причината е в крайно неинформираното и противоречиво обществено мнение по отделните въпроси. Както проведеното преди вота проучване на "Алфа Рисърч" установи, мнозинството от хората подкрепят трите предложения – за мажоритарна избирателна система, задължително гласуване и намаляване на държавната субсидия за партиите, но същевременно приемат както аргументи "за", така и "против" всяко от тях. Т.е., този вот е по-скоро израз на силни анти-системни обществени нагласи и преобладаващо емоционалната му мотивация. Тенденция, която намери частично потвърждение и в гласуването за президент чрез подкрепата за Веселин Марешки.
Как се промени политическата картина след президентските избори? Кои бяха наказани и кои поощрени от избирателите?
- Втората част от въпроса има изключително кратък отговор: никой не беше поощрен, но най-наказани се оказаха управляващите. А иначе президентските избори могат да променят политическата картина и във вътрешен, и във външно-политически план. Във вътрешен – с бързо развилата се политическа криза след оставката на правителството. А предсрочните избори вероятно ще добавят риск от парламент със силно национал-популистко присъствие за сметка на приобщени към ясни ценностни и идеологически позиции партии. Тази тенденция ще засегне сериозно и водещи играчи като ГЕРБ и БСП, които, за да съставят правителство ще бъдат изправени пред нуждата от коалиционни партньори. И ако ГЕРБ все още не отправят ясен сигнал с кого са склонни да се коалират, то опонентите им вляво вече тестват формати в сътрудничество с ДПС и националистите.
Не по-малко сериозна е вероятността за промяна във външно-политически аспект. Мнозина наблюдатели и у нас, и в чужбина, виждат в избора на Румен Радев завой към Русия, а един от идеолозите на новия руски шовинизъм дори заговори открито за връщане на България в евразийската общност.
Колко политически сили можем да очакваме в следващия парламент?
- Към момента е спекулативно да се твърди колко политически сили може да намерят място в следващия парламент. Динамиката в електоралните нагласи след президентските избори, съчетана с коментираната напоследък промяна на избирателната система могат да произведат твърде различна картина от измерваната към момента. Но както стана дума малко по-рано, можем да очакваме сериозно присъствие на националисти и популисти.
От какво ще зависи БСП да си върне електората – от поведението на партията или от стъпките на Радев?
- Българското общество все още не е видяло достатъчно убедителни аргументи за независимост на Румен Радев от БСП. Но като оставим това настрана, разбира се, от БСП зависи дали ще възстанови доверието на левите избиратели. Всъщност БСП е в доста неизгодна ситуация, при която очакванията на собствените й привърженици по важни теми като сигурността и притока на бежанци са по-радикални от заявяваните публични позиции на партията у нас или в Европейския парламент. Така социалистите рискуват част от симпатизантите им да се преориентират към националистическите формации. Същевременно, сближаването с ДПС, на което сме свидетели отново след президентските избори също може да отблъсне избиратели на левицата.
Кои нови политически проекти очаквате да имат успех?
- Вотът на избирателите в президентските избори показа, че сред значителна част от българското общество доминират анти-системни, анти-елитарни и про-националистически нагласи. Затова кандидати като Каракачанов и Марешки успяха да привлекат по около и над половин милион гласа в първия тур. Подобен резултат (макар все още да не гарантира повторение на успеха) отваря път за нови политически формации с популистко-националистически облик. Възможността такива проекти да спечелят по-висока подкрепа е силно зависима от начина, по който ще се развива ситуацията: овладяване на политическата криза в страната, решаване на проблемите на сигурността и мигрантския приток на национално и европейско равнище, икономическо подобрение ще отслабят този стимул. Но ако проблемите се задълбочават – подобни проекти най-вероятно ще трупат още повече подкрепа.
Каква част от подкрепата за референдума може да се превърне в подкрепа за политическа сила на Слави Трифонов?
- Всякакви опити за директно трансформиране на подкрепа в референдума към подкрепа за евентуална политическа сила на Слави Трифонов към момента е спекулация. Анализът на вота в допитването показва, че подкрепата за предложенията е еднакво висока сред симпатизантите на всички партии (с изключение на ДПС), а те ще положат максимални усилия да ги задържат. Същевременно, ако политическа сила около Слави Трифонов се позиционира там, където е най-вероятно – в полето на анти-системните играчи – ще срещне истинска конкуренция, която вече регистрира първи успехи в президентските избори.
Какви изводи могат да се направят от поведението на балотажа на гласувалите на първия тур за Трайчо Трайков?
- Поведението на тези избиратели е копие на състоянието на Реформаторския блок през последната година – разцепление, политическо късогледство, а накрая с дадения за Румен Радев вот в балотажа – и ренегатство. Избирателите на Трайчо Трайков се разделиха на три групи: най-голямата, която избра, макар и трудно, да потвърди проевропейската ориентация на страната чрез подкрепа за Цецка Цачева; друга, която въобще не отиде да гласува във втория тур или ползва опцията "
"; и всеки трети – който гласува за Румен Радев.
По-сериозният проблем за десните избиратели обаче не е в отминалите президентски, а в предстоящите парламентарни избори, в които те най-вероятно за пореден път ще търсят своята достатъчно силна и приемлива алтернатива.
Какви са шансовете на Реформаторския блок /остатъчния/ и на новия проект на Радан Кънев?
- Опитът до момента сочи, че няма случай на разцепление, което да е подобрило шансовете на сформиралите се след него политически партии. А правилото действа още по-силно за десницата в България. И Реформаторския блок, и новият проект около ДСБ ще са изправени пред сериозни електорални предизвикателства. Блокът най-вероятно ще разчита на остатъчна енергия на името, но тя ще отслабва, ако формацията скоро не покаже защо заслужава доверието на избирателите. Новият проект около Радан Кънев към момента е само заявка, която предизвиква повече резерви, отколкото доверие. Докато този нов проект не бъде представен реално, не може да акумулира повече от ограничената подкрепа на твърдото ДСБ ядро. При това, те вече допуснаха сериозна политическа грешка със заявката, че ще разчитат на гласувалите за Румен Радев десни избиратели. Точно традиционните привърженици на дясното не правят компромис с прозападната ориентация на страната.
Има ли място за нов десен проект, различен от досегашните заявки?
- Всъщност има нужда от консолидация на дясното. Всичко останало ще ограничи позициите на десните партии и ще постави за пореден път избирателите им в безизходица.
Какво ни показа ДПС на 6 и 13 ноември? Каква ще е ролята на Движението оттук нататък?
- ДПС излъчи две основни послания в тези избори. Първо, че всеки, който е отписал Движението греши, и то за пореден път успява да мобилизира толкова подкрепа, колкото му е нужна. И второ, че има намерение да се завърне във властта, подпомагайки традиционния си партньор БСП. Интересен въпрос е каква ще е ролята на новия президент Румен Радев в този процес и по-специално, ще позволи ли той "Дондуков" 2 да бъде вратата, през която ДПС реализира властовите си амбиции.
Има ли влияние ДОСТ на Лютви Местан сред избирателите в България?
- Тези президентски избори показаха, че ДОСТ по-успешно конкурира ДПС сред изселническите организации в Турция, но не и че има съществено влияние в страната. По-точна оценка за електоралната му тежест ще бъде възможна след провеждането на парламентарни избори и самостоятелно участие на ДОСТ в тях. Но като цяло, шансовете му изглеждат съизмерими с тези на други опити през годините за разцепване на Движението.
Ако парламентарните избори са по-скоро, това би работило за...
- По правило, по-скорошни избори би трябвало да дадат бонус на победителите, или в случая с президентския вот – на регистриралите добри резултати. Предвид намерението за промяна на избирателната система обаче и неяснотата по какви изборни правила ще се проведат предсрочните парламентарни избори, подобни прогнози са несъстоятелни. Можем да сме относително уверени единствено, че международната нестабилност и вътрешно-политическата криза отварят повече възможности пред различни анти-системни и популистки формации.
Геновева Петрова – политолог, изпълнителен директор социологическата агенция "Алфа Рисърчкоментира пред "Дневник" теми, подсказани от президентските избори и референдума.не подкрепям никого


description: Целият политически елит е подценил значението на президентските избори, смята Огнян Минчев.

title: Изводите след вота: От шоуто победи политиката до политическа криза

maintext:
Фотограф: Велко Ангелов
"Шоуто победи политиката, това се случи на референдума." Така политологът Антоний Тодоров коментира пред БНТ резултата от националния референдум днес. Според него другите най-важни неща от изборите днес са, че ГЕРБ не спечели, а националистическият вот доближава 1 млн. души."Политическата промяна беше предварително регламентирана", смята политологът Огнян Минчев. Според него шансът за успех на референдума е бил заложен още с назначаването му заедно с изборите за държавен глава. "Този, който го насочи заедно с президентските избори, предопредели големия резултат", смята политологът. Според него целият политически елит е подценил значението на президентските избори."Те се опитаха да минат метър, опитаха се да влязат късно и да вкарат в играта хора, които не винаги имаха качества за това. Именно това усетиха българските граждани и реагираха по един очакван начин", смята той.Според Антоний Тодоров изводът от вота днес е, че в момента тече етап от цялостен процес на пренареждане на политическата система."Разделителните линии вече отдавна са се преместили отвъд образование, населено място и пол. Разделителна линия вече стават страхът от мигрантската вълна и симпатиите към Кремъл", посочи политологът.Според Даниел Смилов голямата новина днес е, че може би се случи първият валиден референдум."Роди се нова партия-медия около Слави Трифонов и неговото шоу. Политическият проект е готов, кога ще бъде регистриртан, в каква посока ще поеме, предстои да видим", смята политологът. Според него на президентските избори фактор за загубата на ГЕРБ е неудачната кампания."Най-важното, което следва от тези избори, е, че има вероятност да влезем в политическа криза с хоризонт предсрочни парламентарни избори", смята Смилов.


description: Предизборния митинг в Перник премина под знака на "стабилността" и заплахи за криза, ако изборите не спечели Цецка Цачева

title: ГЕРБ и Цачева в Перник - код "стабилност" и заплаха за криза

maintext:
Кандидатът на ГЕРБ за президент Цецка Цачева DГЕРБ в Перник.
Фотограф: Юлия Лазарова
Предизборното мероприятие на ГЕРБ в Перник.
Фотограф: Юлия Лазарова
Цецка Цачева в Перник.
Фотограф: Юлия Лазарова
Веселин Маринов
Фотограф: Юлия Лазарова
Цветан Цветанов и кандидатът на ГЕРБ за президент Цецка Цачева на предизборното мероприятие на ГЕРБ в Перник.
Фотограф: Юлия Лазарова
Цецка Цачева в Перник.
Фотограф: Юлия Лазарова
Дора Митова
Фотограф: Юлия Лазарова
18:00. Четвъртък вечер. Перник. На площада пред Дома на културата се раздават чантички с шапки, тениски, меки бонбони и други рекламни артикули за президентските избори на ГЕРБ на които, кой знай защо липсва името на кандидатпрезидентската двойка Цецка Цачева – Пламен Манушев. Лек дъжд мокри влизащите в залата привърженици на управляващата партия. Дъждът намалява, колкото млади активисти да пуснат разноцветни летящи фенери. Публиката се подгрява с музика на живо.Във фоайето пред залата се събира "комитета по посрещането". Подготвена е пита с надпис "ГЕРБ 2017" и букет.18:18 В Дома на културата влизат Цачева, Манушев, Цветан Цветанов, депутатите Ирена Соколова, Красимир Велчев, кметът на Перник Вяра Церовска и други активисти и политици. След ритуалното хапване на питата следва даване на автографи и селфита. Пламен Манушев запознава Цачева със сестра си, която живее в Перник. Междувременно на сцената се е качил "бардът" на ГЕРБ (бивш на БСП, МВР и Армията) Веселин Маринов. През отворените врати се чува подходящият му за всичко хит "За теб България". Част от антуража на Цачева си припява под мустак.18.30. Цачева и сие влизат в залата, на същата песен от предизборния саундтрак и се качват на сцената. Веско Маринов, който вече е разгащил и разгърдил бялата си риза, дава думата на Цветан Цветанов: "Да посрещнем един политик в чийто речник думата загуба не съществува".Цветанов заяви на жителите на Перник, че винаги трябва да помнят в какво състояние е бил Перник и какво са завещали предишните управляващи на общината в лицето на БСП. "Кметът д-р Вяра Церовска пое Перник с 35 милиона задължения на общината. Искаме ли БСП и ДПС отново да бъдат на власт – разбира се, че не. Правителството на ГЕРБ направи много, за да оставим 0,46 дефицит за 2013 година. Правителството на Пламен Орешарски остави държавата с дефицит над 4-5%. 3,7 милиарда лева трябваше да плати вторият кабинет на Бойко Борисов за фалита на КТБ и за политически решения, взимани от предишните управляващи – "Мариците" и АЕЦ "Белене". Искаме ли да се върнат тези, които оставят тежко наследство и после ГЕРБ трябва да възстановява щетите? Разбира се, че не", каза с глас на границата на крещенето Цветанов на перничани. Той припомни пред присъстващите как са дошли на власт през 2013 година ДПС, БСП и АТАКА, които искали да унищожат ГЕРБ и България да спре да се развива и да отклонят страната ни от единствения възможен път на развитие – европейският.Според Цветанов днес повече от всякога местната власт се нуждае от стабилност. Той обеща, че всяка година ще бъде заделян по 1 млрд. лева за продължаване на програмата за саниране, ако правителството на Бойко Борисов остане стабилно. До края на митинга "стабилност" ще се чуе десетки, може би и стотици пъти. Цветанов заяви на присъстващите, че ако не гласуват за двойката на ГЕРБ политическата криза в страната е гарантирана.След него археологът проф. Николай Овчаров обясни на "наследниците на великия Кракра Пернишки", че стабилната политическа обстановка в България е нужна, за да продължи реставрацията на паметници на културата в страната.Кандидатът-вицепремиерът Пламен Манушев каза на перничани, че трябва да се гордеят, че са наследници на 26-ти Пернишки полк и им разказа за славните му бойни действия през Балканската и Първата световна война. "Само една стабилна държава се развива. Само тогава има европейска солидарност. Нямаме време за губене. Не трябва да влизаме в политически кризи", каза Манушев и призова да се гласува за да имаме първата жена президент на България – Цецка Цачева.Самата Цачева обясни, че усетила със сърцето си "прилив на енергия" от срещите си със избирателите в над 200 населени места, които искат да живеят в "стабилна и сигурна България".Тя обясни, че политическите партии не трябва да преминават онази граница, след която настъпва политическа криза. "Трябва да удържим стабилността на втория кабинет на Бойко Борисов, за да гарантираме финансовата и икономическа стабилност, да продължи държавният просперитет, който има в момента. Така институциите ще могат да работят спокойно и в интерес на гражданите", каза Цачева. Според нея опонентите на партията правят опит за дестабилизация на страната. "Объркали са изборите – посланията им са подходящи за парламентарни избори. Президентът има функции и правомощия по Конституция, според които трябва да бъде обединител на нацията", каза Цачева и обеща да бъде гарант за спазването на принципите на демокрацията, на правовата и социалната държава. Тя смята, че България трябва да продължи активната си външна политика, за да се чува гласът на страната ни ясно и настойчиво. "Така, както го прави днес премиерът Бойко Борисов".Митинг-концертът изглеждаше да е завършил, но Цветанов даде думата на госпожа, която не познавал и не знаел, какво ще каже. На сцената се качи белокоса дама, която с кален пред публика глас заяви, че е дошла да види "тази борбена жена, която прилича на мен". Представи се, като Дора Митова и разказа, че след като била на първия митинг на СДС в Перник комунистите искали да я уволнят от мините и затова тя оглавила секция на "Подкрепа". Нейните миньори свалили "зловещото правителство на Луканов, бог да го прости". Митова каза, че умолява всички да агитират за Цачева и, че е "по-добре да мреме, но да не се предадеме"."Убеден съм, че всяка една жена проявява солидарност за първата жена президент. Мъже, послушайте жените си", каза Цветанов за финал.В 19.13 митингът завърши. Активистите и политиците напуснаха залата, а забавлението за младите продължи с млади "звезди" от популярен музикален реалити формат.


description: Започва поредният строеж на блок в зелена площ. Този път багерите и строителните работници са в градинката между блок 70 и 9 ОДЗ в "Младост". Поставят огради, на мястото вече има и тежка техника. За това предупреждават от инициативен комитет "За зелен Младост", които са на мястото на строежа в момента и протестират срещу презастрояването на квартала. Те се опитват да спрат поставянето на огради на зелената площ, има и полиция.

title: Ден след изборите граждани на "Младост" отново протестират срещу строеж на зелена площ

maintext:
["За зелен Младост"]
Започва поредният строеж на блок в зелена площ. Този път багерите и строителните работници са в градинката между блок 70 и 9 ОДЗ в "Младост". Поставят огради, на мястото вече има и тежка техника. За това предупреждават от инициативен комитет "За зелен Младост", които са на мястото в момента и се опитват да спрат поставянето на огради на зелената площ, има и полиция.
Още в петък Тази вечер от 18:30 живеещите в околните блокове излизат на протест срещу започващото застрояване.Още в петък гражданите сигнализираха за подготвителни строителни работи, за багери на същото място . Строителството в момента се случва на втория ден след изборите, на които жителите на "Младост" подкрепиха именно една от протестиращите срещу застрояването на зелени площи в квартала Десислава Иванчева. Тя стана и новият кмет на втория по големина квартал на столицата, но встъпва в длъжност на 24 ноември и в момента няма правомощия да спре строежа. Иванчева също е на терена, но като протестиращата.
["За зелен Младост"]
"Когато подадохме сигнал бяхме обвинени в умишлена провокация заради изборите. След това Столична общината обаче призна, че разкопаването е незаконно", обясняват от гражданската група на протестиращите. Според проверка на Столичната община от петък става дума за
незаконно разкопаване за свързване към ВиК мрежата.
Отново в петък "Дневник" изпрати запитване до местната власт в "Младост", но и досега няма отговор.
Разрешение за строеж на жилищна сграда с гаражи обаче има издадено от главния архитект на София Здравко Здравков, показа проверка на новинарския сайт "Медиапул" в публичния регистър.То е издадено на 25 юли 2016 г. и е влязло в сила на 16 август 2016 г. Или с други думи, дни преди първите протестите срещу застрояването на зелените площи в "Младост", а влиза в сила ден след като предишният кмет на района Цвета Авджиева от ГЕРБ подаде оставка.


description: "Дневник" публикува писмото на доц. Константинка Калайджиева - дългогодишен директор (1965-1983 г.) на Националната библиотека "Св. св. Кирил и Методий" и един от доайените на библиотекознанието у нас до министъра на културата Вежди Рашидов.

title: Защо отказвам наградата на Министерството на културата

maintext:
Фотограф: Анелия Николова
"Дневник" публикува писмото на доц. Константинка Калайджиева - дългогодишен директор (1965-1983 г.) на Националната библиотека "Св. св. Кирил и Методий" и един от доайените на библиотекознанието у нас, до министъра на културата Вежди Рашидов. С него уважаваният специалист, която днес е на 95 години, отказва най-високото отличие на министъра "Златен век" , защото "в резултат на липсата на адекватна държавна политика в областта на библиотечното дело, постиженията, заради които е присъдена наградата на Министерство на културата, вече не съществуват." През годината министърът в оставка бе критикуван многократно за състоянието на библиотеките и неспазените обещани я и закони за финансирането им.Въпреки че министерството е уведомено за решението на доц. Калайджиева вчера, днес името й за кратко се появи сред лауреатите на министерския сайт.Заглавието и акцентите са на редакцията.Благодаря Ви за поканата да получа заедно с други интелектуалци високата награда на Министерство на културата. Приемам решението Ви като чест и признание не за моя личен принос като дългогодишен служител и директор на Народната библиотека, а преди всичко за постиженията на моята генерация в изграждането на библиотечно-информационната система за обслужването на българското общество и държава през втората половина на миналия век.Горда съм като българка, че през този период изостаналата ни в това отношение страна успя за кратко време да се класираВ този период Народната библиотека беше широко отворен прозорец за българските интелектуалци към световния прогрес. Библиотеката обслужваше и държавните институции с необходимата им информация. Поколението ни остави богато културно наследство – най-добрата съвременна библиотечна система на Балканите (и не само на Балканите), която бе готова за надграждане с нови информационни технологии и да превърне България в информирано, знаещо и можещо общество. Като представител на това поколение, надживял своите колеги, бих приела наградата с чувство за изпълнен житейски дълг.Същевременно обаче, не мога да скрия огорчението си от обстоятелството, че в резултат на липсата на адекватна държавна политика в областта на библиотечното дело,Това по същество я обезсмисля. България не е вече сред първите държави в света и е значително изостанала в класацията за библиотечно-информационно обслужване. Богатото културно наследство на библиотечната ни система вече се руши. През последните двадесет и пет години книжовният фонд не само не се е увеличил, но е и намалял с милиони единици. Стойностната книга не е вече част от бита на българина и отговорност за това носят и зле снабдените с нова литература обществени библиотеки. Във време, когато надеждите ни са свързани с ролята на образованието и благородното въздействие на книгата, книгораздаването в страната е многократно намаляло. Читалните на Народната библиотека са празни.Неприкосновеният архив на българското писмено културно наследство, който по закон библиотеката е задължена да запази за поколенията, за да съхрани националната ни идентичност, се търкаля безредно и безпризорно в незавършена сграда, при абсолютно недопустими условия за съхранение. Списъкът с неуредици може да бъде продължен, но същественото е, че библиотечното ни дело запада и в близко бъдеще няма да бъде в състояние да бъде надграждано с нови технологии и да служи като база за изграждането на информационното общество в БългарияТова са само част от основанията, заради които смятам, че е редно да се откажа от оказаната чест да получа награда на Министерството на културата. Нека тя остане за представител на новото поколение, което, искам да се надявам, ще спре разрушителните и ще започне градивните процеси в библиотечно-информационното обслужване в България през информационния ХХI век.Господин министър, вярвам, че ще разберете моите думи правилно и моля да приемете моите почитания –Доц. Константинка КалайджиеваДиректор на Народната библиотека 1965 - 1983


description: Анализът на Moody's Analytics се базира на изследване на икономическите условия и политическата история на страната, като опитва да установи дали те предполагат победа на управляващата партия.

title: "Мудис" предсказа изборна победа на Клинтън

maintext:
Фотограф: Brian Snyder
Ниските цени на газа и високото одобрение към Барак Обама – това са ключовите фактори, заради които кандидатката на демократите Хилъри Клинтън ще победи на президентските избори идната седмица, гласи прогноза на компанията Moody's Analytics.Тя е предсказвала вярно изхода от последните 9 президентски вота. Според тазгодишната прогноза Клинтън ще спечели 332 електорални гласа, а Доналд Тръмп – 206.Макар всеки американец да гласува , държавният глава се избира официално от комисия, наричана "електорална колегия". Електорите в колегията са общо 538, като за победа са необходими 270 гласа.Анализът на Moody's Analytics се базира на изследване на икономическите условия и политическата история на страната, като опитва да установи дали те предполагат победа на управляващата партия Сред взетите предвид параметри са доходът на всяко домакинство, цените на имотите и на бензина, нежеланието за гласуване и одобрението спрямо настоящия държавен глава. Компанията предупреждава обаче, че изчислителният им модел не отчита индивидуалните характеристики на кандидатите . "Имайки предвид необикновената природа на електоралния цикъл досега, много е възможно гласоподавателите да реагират на променящите се икономически и политически условия по различен начин в сравнение с миналите изборите цикли", пишат анализаторите.


title: Петима са оцелелите в самолетната катастрофа в Колумбия

maintext: "Петима пътници са оцелели. Събираме телата на загиналите, за да ги върнем на семействата им", обяви Асеведо пред радио "Каракол".На борда на самолета е имало 81 души - 72-ма пътници и деветчленен екипаж. По-голямата част от пътниците са били част от отбора на "Шапекоенсе" - футболисти, треньорски щаб и официални лица, а останалите са били журналисти и привърженици. Отборът пътувал към Меделин за мача си с "Атлетико насионал" от финала на Копа Судамерикана.В самолета е бил и бившият футболист на ЦСКА Филипе Машадо Според бразилския "Глобо" сред оцелелите са трима футболисти - вратарите Данило и Джаксон Фолман, както и левият бек Алан Рушел. Информацията е, че другите оцелели са журналист и член на екипажа.Все още липсва официална информация за причината за катастрофата. Смята се, че от самолета са подали сигнал към диспечерската кула за електрическа повреда. Има информации и за липса на достатъчно гориво.


title: Нови близо 45 млн. лв. разпредели кабинетът към министерства и общини

maintext:
Допълнителни 15.4 млн. лв., които
са за Министерството на отбраната . Ведомството на Николай Ненчев
Министерството на регионалното развитие и благоустройството получава
а ремонт на 20 км от пътя между родопските села Долно Черковище и Голям извор
За спешен ремонт на покривната конструкция на Софийската духовна семинария "Св. Йоан Рилски" са отделени 300 хил. лв.
Кабинетът осигури и 1680 куб.м дърва за
Дървата са необходими за отоплението във фургоните и палатките, ползвани от граничарите.
Нови близо 45 милиона лева разпредели правителството към министерства и общини на днешното си заседание.ще се използват за осигуряване на летателната годност на самолетите МиГ-29,получава и 1 млн. лв. допълнително, за да увеличи капитала на многопрофилната болница за продължително лечение и рехабилитация на заболявания на опорно-двигателния апарат "Вита" във Велинград.11.8 млн. лв. з Общини получават 16 милиона за ремонти на улици, инфраструктурни проекти и ремонт на водоснабдителната мрежа, като повече от половината от средствата се насочват към Варна за преодоляване на последствията от наводнението в квартал "Аспарухово".отопление на служителите на Гранична полиция, които охраняват българско-турската граница.


title: Ненчев не е сезирал Комисията за конфликт на интереси за Румен Радев

maintext:
Фотограф: Юлия Лазарова
Министърът на отбраната Николай Ненчев не е сезирал Комисията за конфликт на интереси за ген. Румен Радев за негови действия докато е оглавявал ВВС. Това се разбра от думите на министъра пред БиТиВи.През септември обаче след телевизионно интервю той обяви, че е наредил на дирекциите "Правна" и "Човешки ресурси" в Министерството на отбраната (МО) да извадят фактологията за да се започне процедура.По време на интервюто тогава пък министърът обвини ген. Радев в тежък конфликт на интереси заради това, че е назначил настоящата си съпруга Десислава Генчева във финансова служба на ВВС, като счетоводител, което е според закона е конфликт на интереси. Ненчев тогава обяви, че ако Генчева към онзи момент е била съпруга на Радев, то това е тежък конфликт на интереси.Днес Ненчев обяви, че не е имал намерение да сезира комисията, а това се предлагало от депутати, които отправили питане към него по темата."Никога не съм се ровел в личния живот на хората", обяви министърът и заключи, че "истината е дъщеря на времето".На въпрос, свързан с конфликт между Ненчев и Радев преди време, Ненчев обясни, че това се дължало на неговите подозрения, че генералът планира политическа кариера, а няма намерение сериозно да се занимава с проблемите на оглавяваните от него ВВС. Това споделил и с премиера. На въпрос дали става дума за конкретни информации, които е пхолучил, преди това да стане публично известно или се основава на интуицията си, министърът не даде ясен отговор, но се позова и на постъпките на Радев от онова време.


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (26 и 27 ноемри)

maintext:
Фотограф: Mariana Bazo
СЪБОТА, 26 ноември
- София -
- София - От 12 часа в
- София - - От 12 часа в Книжен център "Гринуич" ще се проведе премиерата на книгата на Виктор Мухарски "Мъничко рими за дечица любими", излязла под марката на издателство "Лавици". Книгата е съставена от две части - стихчета и рисунки за оцветяване, дело на Радослав Соколовски. "Първи ден в детска градина/на училище", "Смелост", "Талантът", "Млечното зъбче", "Помагай вкъщи", "Чиста рекичка" са само част от заглавията в книгата.
[Вълшебната къща на Ема]
НЕДЕЛЯ, 27 ноември
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg Театър София призовава най-малките почитатели на театралното изкуство на арт работилници и специални събития в своя проект "Как работи театърът" . Срещите ще са на тема "Декор", а програмата включва: от 12 до 13 ч. - "Игра на театър", от 13 до 14 ч. –"Декорация разваляне и строеж на декор с Николай Димитров". През 2017 година проектът ще продължи с темите "Костюми", "Осветление и звук", "Маски и кукли", "Грим и перуки", "Реквизит".ще помага на подрастващите да се докоснат до разнообразни професии и да посетят различни лекции за кариерно ориентиране. Входът е свободен от 10 до 16 часа за родители и деца в Мраморното фоайе на 2-я ет. на НДК.От 12 до 15 ч. Националният етнографски музей кани децата на, организирани от фондация "Изиарт". От 12 до 13 ч., след кратка лекция от д-р Иглика Мишкова за традиционните кукерски обичаи, децата ще могат да изработят оригинални кукерски маски от хартиени пликове, цветен картон и вълна. Входът за ателиетата е свободен за децата и всички членове на семейството, а маските децата ще могат да си отнесат у дома.От 14 до 15 ч. доц. д-р Веселка Тончева ще води семинар за ноемврийските традиционни празници с разучаване на народни песни. Тя ще разкаже за Свети Архангел Михаил, този "глух и сляп старец", който взима душите на починалите и ги води по пътя към небесното им съдилище; за добрия "старец" Свети Мина, който помага за намиране на изгубени вещи, хора, добитък, за намиране на работа или на жених, а и за разрешаване на проблеми;за празника на Свети Филип, наричан Мрат или Мратиняк и описван като черна кокошка със страшни, големи и зелени очи, но с който започват и Коледните пости; за християнския празник Въведение Богородично, наричан още Вълча Богородица или Куцуклан, Куцлан, защото се почита и умилостивява най-лошия вълк – куц и зъл; за Света Екатерина – денят й е познат и като Мишин празник, защото светицата дала на мишките да ѝ изядат пръстите, но не им дала да влязат в нивите и да изядат посевите; за Свети Андрей, който опитомил мечката, и от чийто празник денят започва да нараства с едно просено зърно. Децата ще разучат и песни, свързани с празниците.- "Вълшебната къща на Ема" очаква децата от 17 часа, за да ги почерпи с чай и курабийки сред вълшебна коледна атмосфера на работилница. Малчуганите ще могат да рисуват и моделират и да създадат свой ангел, на който ще вдъхнат сърце и душа чрез ръцете си. Те ще използват различни "вълшебни" материали, като платно, дърво, акрилни бои, глина, хартия и брокат.Работилницата е подходяща за деца на възраст от 4 до 14 г. Цената на ателието е 15 лева, като всички материали са осигурени. Необходимо е предварително записване на тел: 0887764649, чрез съобщение на страницата във "Фейсбук" или на nevenadacheva@gmail.com - Ателието на Woodventures предлага на децата да изработят сами коледни украси от дърво, както и подарък. Занятието е от 11 часа, а цената - 15 лв. Необходимо е предварително записване на телефон 088 588 2725, съобщение във "Фейсбук" или на woodventures.bg@gmail.com Театър София призовава най-малките почитатели на театралното изкуство на арт работилници и специални събития в своя проект "Как работи театърът" . Срещите ще са на тема "Декор", а програмата включва: от 11 до 12 ч. и от 12.30 до 13.30 ч. – "Направи си декор за театър". През 2017 година проектът ще продължи с темите "Костюми", "Осветление и звук", "Маски и кукли", "Грим и перуки", "Реквизит".- Чудният свят на японския аниматор Хаяо Миядзаки ще срещне малките зрители с историята на младата магьосница Кики, която напуска дома си и заживява независимо от семейството си, в различен град, след навършване на тринайсетата си годишнина. Кики основава служба за доставка на различни пратки и за целта като превозно средство използва метлата си. Заедно с говорещата си котка, тя е готова да превземе света, но ще трябва да намери начин да се справя с живота си, особено след като загубва способността си да лети... малки и големи са поканени в театрална работилници "Сфумато" от 16 часа на безплатната прожекция на филма "Доставките на Кики", дублиран на български език.- "Вълшебната къща на Ема" очаква децата от 17 часа, за да ги почерпи с чай и курабийки сред вълшебна коледна атмосфера на работилница. Малчуганите ще могат да рисуват и моделират и да създадат свой ангел, на който ще вдъхнат сърце и душа чрез ръцете си. Те ще използват различни "вълшебни" материали, като платно, дърво, акрилни бои, глина, хартия и брокат.Работилницата е подходяща за деца на възраст от 4 до 14 г. Цената на ателието е 15 лева, като всички материали са осигурени. Необходимо е предварително записване на тел: 0887764649, чрез съобщение на страницата във "Фейсбук" или на nevenadacheva@gmail.com - Учените-спелеолози откриват древна пещера лабиринт. И макар да е пълна с отровни газове, в нея има живот. Пещерата Мовиле е била откъсната от повърхността на земята цели 5 милиона години. Кое ли животно може да оцелее там долу? Има ли паяци? А октоподи и тигри?В първата част на приключенското ателие на "Био игри" децата ще се отправят на експедиция в природонаучния музей. Ще открият обитателите на пещерата Мовиле и по външните белези на животните ще разберат повече за самата пещера и защо тя е особено опасно място за изследване. Във втората част на заниманието ще имитират спелеолозите по време на ролеви игри. Всяко дете ще изработи тематични играчки - животни от пещерата. Това ателие насърчава работата в група и умението за комуникация.Занятията са от 11 до 12.30 ч. за деца между 5-7 годишна възраст и от 13 до 14.30 ч. за деца между 8-10 годишна възраст. Необходимо е записване на 0889/ 996724 или info@bio-game.org (между 10-18ч.).- От 11 часа в парка на младежта СК "Компас-крос" организираза деца, младежи, възрастни и всички желаещи. Заявчки за учстие се подават на място в 10.45 часа.


description: Фондацията "Клинтън" поставя едни от най-големите въпросителни около кандидатурата за президент на Хилъри Клинтън.

title: Фондацията "Клинтън" - благотворителност и конфликт на интереси

maintext:
Фотограф: Shannon Stapleton
Хвалена от експерти задето снижава цената на медикаментите за ХИВ по целия свят и обвинявана, че служи като прикритие за щедри дарения от чужбина и от мощни корпорации – фондацията "Клинтън" поставя едни от най-големите въпросителни около кандидатурата за президент на Хилъри Клинтън.През 1997 г., докато се готви да напусне Белия дом, Бил Клинтън създава фондацията, за да набере средства за президентския си архив в Литъл Рок, Арканзас. По-късно тя се превръща в глобална благотворителна организация, която работи за подобряване на здравето и перспективите в десетки държави по света, освен това се бори с климатичните промени.След като напуска поста на държавен секретар през 2013 г. , Хилъри се присъединява към борда на фондацията, а през 2015 г. прекратява дейността си в него, за да започне президентската си кампания. През август 2016 г. съпругът ѝ заяви, че той също ще се оттегли от борда, ако тя спечели. Фондацията събира над четвърт милиард долара годишно от грантове и дарения и харчи около 200 млн. долара. Основната ѝ програма е Инициативата на Клинтън за достъп до здраве (Clinton Health Access Initiative), която поглъща около 2/3 от ежегодните разходи. Тя е фокусирана върху намаляване на цената и увеличаване на достъпността на лекарствата за ХИВ , малария и други болести в развиващите се държави.Сред другите ѝ каузи са подкрепа за африканските фермери и борба с избиването на слонове. Фондацията стимулира училищата да създават по-здравословна среда за учениците, освен това съдейства на американци да получат достъп до заеми, с които да направят домовете си енергийно ефективни.Под името Глобалната инициатива на Клинтън (Clinton Global Initiative) тя организира пищни събития, на които политици, представители на корпорации и организации с идеална цел обсъждат благотворителни проекти.През 2015 г. служители на фондацията признаха, че организацията е нарушила етичното споразумение , подписано от Хилъри Клинтън и Белия дом, преди бившата първа дама да стане държавен секретар. Според него Клинтън е трябвало всяка година да разкрива имената на всички донори и да иска одобрение от Държавния департамент , преди да приема нови дарения от чужди правителства. Според служителите на фондацията нарушенията са се дължали на недоглеждане.Организацията призна още, че в няколко данъчни декларации е дала грешна информация за получаваните пари от чужди правителства. След като "Ройтерс" откри грешките, фондацията се извини и поправи документите. Тя продължи да приема финансиране от чужди власти и корпорации, докато Клинтън бе държавен секретар, но твърди, че ще въведе лимити на даренията, ако демократите спечелят изборите другата седмица Имейлите на Клинтън, разпространени от Държавния департамент, показват, че не е било необичайно служители на фондацията да помагат на донорите да се срещнат с нея. Това доведе до въпроси дали фондацията не навлиза в конфликт на интереси. Кандидатът на републиканците Доналд Тръмп призова за специално разследване на въпроса.


description: Ние оставаме в управлението, нямаме основание да подаваме оставка, ще видим дали то остава. Заместник-председателят на Движение "България на гражданите" Даниел Вълчев за резултите от президентските изборите.

title: Цитат на деня: Ние в управлението оставаме, ще видим дали то остава

maintext:
Фотограф: Цветелина Белутова
"Ние оставаме в управлението, нямаме основание да подаваме оставка, ще видим дали то остава."Това заяви Даниел Вълчев от Движение "България на гражданите" на излизане от "Раковски" 134, където партиите от Реформаторския блок се събраха, за да обсъдят изборните резултати.Той коментира, че кандидатът на блока Трайчо Трайков със сигурност е събрал повече от 200 хил. гласа, поради което Движението няма основание да напусне правителството, както бе обещало . Според първите резултати от изборите Трайчо Трайков е пето сред кандидатите с около 7% от вота. Вълчев коментира, че резултатът е бил очакван, но въпреки това от ДБГ не са доволни от него.Председателят на ДБГ Меглена Кунева не пожела да разговаря с журналисти.


description: Целта й е обучение на рали пилоти, навигатори, картинг състезатели, теория и практика за защитно шофиране, както и организиране на моторспорт събития

title: Петър Гьошев и Георги Гвоздейков откриха академия за обучения на пилоти и шофьори

maintext:
Гьошев и Гвоздейков показаха някои от методите за подобряване на уменията - в случая симулация на черен лед
[Motorsport Academy]
Бившите рали състезатели Петър Гьошев и Георги Гвоздейков започват развитието на школата Motorsport Academy за
Motorsport Academy ще осигурява
обучение на рали пилоти, навигатори, картинг състезатели, теория и практика за защитно шофиране, както и организиране на моторспорт събития.Акцентът на академията е обучението на рали пилоти и навигатори, като то ще се адаптира според нивото на учащия. Освен практически пилотски опит имат и организационен, тъй като двамата основатели са част от едномарковия шампионат на "Хюндай" - Гьошев като наставник на пилотите, а Гвоздейков като ръководител.комбинация от теория и практически обучения, обясниха двамата при представянето. Тренировките ще се провеждат основно на писта "Тодор Славов" в Твърдица и близките местности."Картинг дисциплината е важно начало в рали спорта в цял свят, като обученията на младите състезатели също е дейност, която ще развиваме в академията. Имаме и желанието да реализираме проект, свързан с макадамови отсечки на територията на Твърдица, както и идеята да създадем ледено трасе. Ще имаме и обучения на деца, тъй като нашият спорт е капсулиран и трябва да достига до младото поколение", коментира Петър Гьошев."Друг аспект на академията ще бъде организирането на спортни събития, с цел тя да бъде източник на иновации в автомобилния спорт и това да е достъпно за любителите на автомобилизма чрез семинари и изложения", добави той.Двамата се обединиха около идеята следващата година да продължат с подготовката на пилотите за международната рали сцена, да въвлекат чуждестранни и доказани пилоти, както и специалисти.Другата насока ще е развитието на шофьорски умения, защото "притежанието на шофьорска книжка не е достатъчен фактор, за да се нарече човек опитен зад волана". Техният курс по защитно шофиране включва теория и практика, нужни за по-доброто владеене на автомобила в различни ситуации, някои от които екстремни.Практическите тренировки ще включват и опознаване на различен тип пътни настилки, техники за справяне при изненадващи ситуации на пътя и метеорологични условия.Motorsport Academy ще подкрепя инициативи, свързани с подобряване на безопасността по пътищата, планира да стартира кампании на тази тема и да осъществява институционални и корпоративни партньорства.


title: Почивните дни през септември вдигнаха заетостта и приходите на хотелите

maintext:
Фотограф: Юлия Лазарова
Въпреки че много българи пътуваха през септември в Гърция по време на почивните дни (два пъти по 4 дни), очевидно немалко от тях са избрали за ваканцията си България. Това се вижда от данните на Националния статистически институт за дейността на местата за настаняване през месеца.
С 3.1% са били повече през септември действащите хотелски бази в сравнение с година по-рано, а леглата в тях - с 5.1% повече.
Общо са функционирали 2725 места за настаняване с над 10 легла. Броят на стаите в тях е 124.4 хил., а на леглата - 278.4 хиляди.
Общият
брой
на
нощувките
в тях е
3073 млн., или с 27.1% повече в сравнение със същия месец на предходната година, като най-голямо увеличение на нощувките (с 33.6%) се наблюдава в местата за настаняване с 3 звезди.
В хотелите с 4 и 5 звезди са реализирани 70.8% от общия брой нощувки на чужди граждани и 32.8% - на българи. В местата за настаняване с 3 звезди са осъществени 23.4% от нощувките на чужди граждани и 29.7% - на българи, докато в останалите места за настаняване (с 1 и 2 звезди) те са съответно 5.8 и 37.5%.
Пренощувалите се увеличават с 23.7% в сравнение със същия месец на 2015 г. и достигат 783.6 хиляди. От всички пренощували 46.9% са българи, като по-голямата част от тях (67.1%) са нощували в места за настаняване с 1 и 2 или 3 звезди и са реализирали средно по 2.6 нощувки.
Пренощувалите чужденци са 415.8 хил., като 69.2% от тях са нощували в хотели с 4 и 5 звезди и са реализирали средно по 5.2 нощувки.
Общата заетост на леглата е 39.2%, като се увеличава с 5.8 процентни пункта в сравнение със септември 2015 година. Най-висока е заетостта на леглата в хотелите с 4 и 5 звезди - 53.1%, следвани от местата за настаняване с 3 звезди - 35.6%, и с 1 и 2 звезди - 21.3%.
Приходите от нощувки през септември 2016 г. достигат 146 млн. лв., или с 28.8% повече в сравнение със септември 2015 година.
Регистрирано е увеличение на приходите както от чужди граждани - с 28.9%, така и от български - с 28.6%.


description: Антикорупционната реформа, изискваща висшите украински чиновници да декларират финансовото си състояние по интернет, извади наяве огромната пропаст между богатството на политиците и онези, които те представляват, разказва "Ройтерс".

title: Украинците са в шок след обявените богатства на техните политици

maintext:
Главният прокурор на Украйна Юрий Луценко обеща разследване на политците, декларирали, че държат над 100 000 долара кеш.
Последните разкрития вероятно ще засилят общественото разочарование от хода на реформите при сегашното ръководство на страната. Проучване през септември показа, че само 12.6 % биха гласували сега за "Блока на Порошенко"


description: Най-много гласове партията на Лютви Местан, която обяви подкрепа за кандидата на ГЕРБ Цецка Цачева

title: ДОСТ печели с малко гласовете в Турция

maintext: 7220 души, а за кандидата, подкрепен от ДПС - Пламен Орешарски вотът си са дали 6942 души. За генерал Румен Радев, зад който застанаха от левицата, гласовете са 141.Преди време турският вестник "Милиет" писа, че ДОСТ въпреки ограничения си кадрови ресурс работи усилено, провеждайки активна кампания с избирателите си в България и най-вече с 500 хил. избиратели в Турция. На предходните избори в Турция бяха разкрити 126 секции, но според последните законодателни промени този път се предвижда да има само 35.Най-много гласове Цацева е получила в Измир - над 2500, а Орешарски е получил над 1000 гласа от секцията в Капаклъ. Цачева води с почти 10% в битката за гласовете от чужбина.


title: "Локомотив" (Пловдив) получи разрешениe да ползва временната трибуна "Бесика"

maintext:
Временната трибуна ще приеме зрители за дербито с "Ботев"
[LAP.bg]
"Локомотив" (Пловдив) получи разрешение да използва временната трибуна "Бесика", съобщиха от клуба.Днес съоръжението премина успешно инспекция, в която участваха две комисии на Българския футболен съюз, една общинска комисия и пожарната.Трибуната ще може да се ползва още в предстоящото дерби с "Ботев". Мачът е в неделя от 15.00 ч., а билетите за този сектор ще струват 3 лв.Трибуна "Бесика" беше съборена с цел изграждане наново през пролетта на 2013 г. Впоследствие имаше обещания за построяването ѝ, но до момента това не се е случило.През октомври на стадион "Локомотив" беше издигнато временно съоръжение. Планът е то да бъде преместено на някое от помощните игрища, когато започне строеж на постоянна трибуна.


title: Българи, карали децата си да проституират, отиват в затвор във Франция

maintext:
Фотограф: Красимир Юскеселиев
Осем български граждани, повечето роми, бяха осъдени във Франция на затвор до 6 години, защото карали децата си да проституират, предаде Франс прес.
Обвиняемите били задържани през 2010 г. в югозападния град Бордо. У семействата, които нямали декларирани доходи, били намерени хиляди евро в брой и документи за изпращане на хиляди евро в чужбина.
Мрежата обхващала двадесетина тийнейджъри на възраст от 12 до 16 години. Много от клиентите педофили идвали от други френски градове или дори от чужбина.
Обвиняеми по процеса бяха пет двойки и една вдовица. Трима от родителите бяха оневинени, двама - осъдени на 6 години затвор, четирима - на 4 до 5 години затвор с частична условна присъда (една до две години), и двама - на 2 години затвор, в това число 20 месеца условно.


description: Уили е хроничен пияница и цапнат в устата секс-маниак, който пуши цигара след цигара и в края на всяка година си избира различен магазин, за да се прави на Дядо Коледа

title: Лошият Дядо Коледа 2

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: София, бул. Александър Стамболийски 17
Адрес: ул. "Гладстон" №8
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
Жанр: Комедия
САЩ / 2016 / 92 минути
Сценарист: Дъг Елин, Шона Крос, Джон Филипс
Режисьор: Марк Уотърс
В ролите: Били Боб Торнтън, Брет Кели, Тони Кокс
Уили (Били Боб Торнтън) е хроничен пияница и цапнат в устата секс-маниак, който пуши цигара след цигара и в края на всяка година си избира различен магазин, за да се прави на Дядо Коледа, докато крои поредния план за измама заедно с партньора си – джуджето Маркъс (Тони Кокс).Предстоят нови приключения за двамата, а забавлението е гарантирано!


description: "За" оставката гласуваха 218 депутати, двама от ГЕРБ се въздържаха, "против" нямаше.

title: Парламентът прие оставката на кабинета "Борисов"

maintext:
Фотограф: Георги Кожухаров
В понеделник премиерът депозира в Народн
Както в писмото си до депутатите, така и в изказването си от парламентарната трибуна днес той заяви , че ще осигури приемственост в управлението на страната.
Народното събрание прие оставката на втория кабинет на премиера Бойко Борисов."За" оставката на Министерския съвет гласуваха 218 народни представители. Нямаше депутати "против", а двама депутати от ГЕРБ гласуваха "въздържал се".ото събрание оставката на ръководения от него кабинет след тежката загуба на ГЕРБ на президентските избори


description: Или по повод (само)убийството на адвоката Мондешки.

title: Няма мърдане от съзаклятието

maintext:
Фотограф: Дневник
Един адвокат - още е адвокат! - се хвърли (или го хвърлиха) да спасява мафията, стегнала във възел съдебната и политическата власт. Да я спасява с твърдението, че разговорът в записите "Яневагейт" бил измислен и воден преднамерено с цел "застраховка " в случай че съдийката Ченалова има проблеми - към оня момент тя вече бе обявена за "гнила ябълка".С твърдението си въпросният адвокат, първо:- Потвърждава, че разговорът е истински. А разговорът отразява факти и събития за прегазването на предадената отвътре съдебна власт.- Второ - адвокатът Мондешки уличава себе си в подготовка на престъпление (изнудване) над онези, от които могат "да дойдат проблемите", а те са главните герои на "Яневагейт" - главният прокурор и неговата команда във ВСС и премиерът Борисов, тоест "възелът" на слятата единна вездесъща власт.- И трето и най-важно: записаният "измислен и преднамерен разговор" изобщо не обслужва целта, формулирана от Мондешки (да послужи за застраховка, изнудване), а съответства на реални събития, и то проверими и силно дискредитиращи мафиотския възел.С две думи -Той е част от нея, достатъчно е участието му в епопеята КТБ, включително и в момента чрез подставени лица . И трябва да бъде едновременно и използван, но, докато е възможно, и опазен! Изгубването на тържището на дела, ръководено от Янева (Софийския градски съд) бе загуба на ключов непрежалим рубеж, който трябваше да узакони разграбването на безценица на КТБ в полза на Пеевски, заради което - в крайна сметка и видно от последствията - бе обявен фалитът й. А грабежът бе невъзможен без "оня възел", бранен на амбразурата от Мондешки: главен прокурор - правителство (финансов министър) - БНБ. Затова въпросният адвокат трябваше най-сетне да излезе на сцената (или да го изкарат насила), за да ги спасява. Не им пука, че никой не им вярва. И никак не е случайно, че точно прононсираният министър на "корпорацията Пеевски" - финансовият Горанов, се направи на шут и го игра "впечатлен" пред медиите - и той впечатлен от интервюто на Мондешки.Борисов бил омерзен, че Мондешки чак след година "излиза и започва сега да говори". Предполага се, премиерът иска да ни каже, че интервюираният говори истината, само дето много късно я говори!Или те и самият той са сърцевината на "възела" и затова друго не може да изрече? Или може би смята, че някак ще се размине грандиозната далавера КТБ и ще остане скрито-покрито колко милиарда струва на държавата лакомията на мафията, срещу която правителството не посмя да застане и прие омертата й, за да остане на власт?П.С. След като коментарът беше написан, дойде отговорът от прокуратурата на зададените още в сряда от "Дневник" въпроси, че ще бъде възобновена проверката (или досъдебното производство) по "Яневагейт" - никой не знае какво точно процесуално действие извършва прокурорът. Новината не променя тезата ми - възелът не може сам да се разсече, това са само хаотични панически действия за омилостивяване на Борисов или пренастройване за евентуало обръщане тоест за самоспасяване на прокуратурата. Когато територията се управлява от похитени и оплетени от олигархията подобия на институции, не се притеснявам да цитирам отново онези двама мъже - строителни работници от провинцията, които преди година чух в автобуса за "Люлин": "Абе липсват десетина читави офицери".


title: Кабинетът одобри нови правила за дърводобив от държавни гори

maintext:
Фотограф: Георги Кожухаров
Министерският съвет одобри промени в наредбата за горските територии, които улесняват дърводобива и възлагането на добива при по-висока прозрачност.Дървесината, добивана от държавните горски територии, които са предоставени за управление на държавните предприятия и поделенията им, ще се предлага приоритетно на преработватели на дървесина, гласи едната поправка.Ще се въведат общи условия за възлагане на дейности за продажба на дървесина. Те ще бъдат включени в проектодоговорите за възлагане на дейности и за продажба на дървесина, утвърдени от министъра на земеделието и храните.Възложителите ще са задължени да публикуват и съхраняват за срок от две години на интернет страниците си всички документи, свързани с провеждането на процедурите. Това ще важи и за сключените договори и допълнителни споразумения към тях. Целта на тези промени е публичност и прозрачност на процедурите за възлагане на дейности в горските територии държавна и общинска собственост.За първи път се дава възможност документацията за участие да се получава по електронен път, изтъкват от пресцентъра на кабинета. Кандидатите няма да заплащат за тази услуга. Идеята е така да се намали административната тежест за бизнеса. Допуска се продажбата на стояща дървесина на корен също да се извършва чрез електронен търг.Променя се и начинът за ежегодно актуализиране на цената на добив и за продажба на дървесина по сключени дългосрочни договори.В мотивите за пакетът поправки се изтъква, че те са стъпка към задоволяване на потребностите за вътрешния пазар, както и за постигане на баланс между държавата и общините като собственици на горски територии и българските предприемачи, извършващи дейности в горите или ползващи дървесина.


description: Огромни опашки белязаха изборния ден за българите в чужбина - не само в Турция, където за пръв път секциите са намалени до 35, но и в редица европейски столици.

title: Изборите зад граница: Опашки и чакане с часове

maintext:
Снимката е архивна
Фотограф: Василена Доткова
39 585.
Най-висока активност има в Република Турция - 14 759, следва Великобритания с 5 741, Испания с 3 823 и Германия с 1 991. Разкритите секции са 3
@dnevnik в ПП на РБ към ЕС има огромна опашка от чакащи да гласуват, чака се повече от 2 часа pic.twitter.com/OsOPfCtXom
— Valentina Yanakieva (@ValYanakieva) November 6, 2016
Немалка опашка в секцията в Българското Посолство във Виена pic.twitter.com/ZtqmmMUtwo
— General Melchett (@GeneralMelchett) November 6, 2016
Огромни опашки белязаха изборния ден за българите в чужбина - не само в Турция, където за пръв път секциите са намалени до 35, но и в редица европейски столици, където няма ограничения.Към 16 ч., по данни на Външно министерство, гласувалите зад граница са25 в 71 държави. На много места обаче хората чакаха между 1 и 3 часа на открито, за да упражнят правото си на глас. В ЦИК са получени и сигнали за недостатъчно бюлетини в чуждестранните секции.секцията в Баркинг, Лондон, осъмна със 100 души чакащи пред вратата при обичайна активност от около 10 гласуващи в началото на деня. Опашката продължи да се трупа и през деня и времето за гласуване вероятно ще бъде удължено с максимума от един час, каза пред "Нова телевизия" членът на секционната избирателна комисия Николай Везенков, който съобщи, че подобна е обстановката и в други секции в Лондон.Като причина за забавянията от секционната комисия посочиха необходимостта всеки избирател да попълва по две отделни декларации, че не е гласувал другаде за президент и в националния референдум.Мнозина българи от Оксфорд пътуват до британската столица, за да гласуват, тъй като секциите в града са претоварени, съобщи във "Фейсбук" живеещата там Мария Спирова.За опашки съобщават и българи, гласували в секцият в Южен Уимбълдън в Лондон.След падането на ограничението за изборни секции в страните от Европейския съюз във Великобритания са открити най-много секции - 53.За опашки за гласуване вкъдето са разкрити 2 секции, съобщи БНТ. Читатели на "Дневник" сигнализираха за затрудено гласуване и вОбщо 12 секции са разкрити на територията на страната за подадени 3529 заявления за гласуване. Съгласно германското законодателство изборни секции може да има само в официалните посолства и почетните консулства на България.Търпеливо чакащи на улицата избиратели пред единствената секция впоказа кадър на продуцента Найо Тицин от "Фейсбук". Секциите във Франция са общо 10.Подобна е ситуацията въви в постоянното консулство на България към ЕС в"Нова телевизия" съобщава, че българи вмасово се отказват да гласуват заради огромни опашки в секцията на площад "Карайскаки". Чака се и в по-малки градове като датския Орхус, съобщиха читатели на "Дневник".Читатели на "Дневник" съобщиха, че хора масово си тръгват от опашките в Лисабон и Милано.Така изглеждаше по обед секцията в посолството вЗа дълги опашки, напрежение и недоволство у хората в някои от изборните секции винформира БТА. Съгласно промените в Изборния кодекс в страните извън ЕС изборните секции не могат да бъдат повече от 35.Най-голямо е струпването в квартал Авджълар, където на тези избори е разкрита една секция, пет пъти по-малко в сравнение с предишните президентски избори, предаде кореспондент на БТА В секциите в Кърач, Есенйурт, на европейския бряг и в единствената секция на азиатския бряг Картал също има опашки, което създава напрежение у хората. Но в Байрампаша и Багджълар е по-спокойно, информираха оттам.По-слабо е гласуването за референдума поради недостатъчната информираност, някои избиратели дори едва в секцията научават за референдума. Оплакват се и от слабата предизборна кампания на кандидатите и политическите партии специално в Турция.Според активист на една от изселническите организации много от хората са се амбицирали да гласуват заради орязването на секциите. Група изселници се канят да отнесат въпроса за намаляването на секциите до европейските институции.Доброволци от изселническите организации попълваха декларациите на хората, което не знаят добре български език, особено на възрастните. Това не е незаконно, стига подписът под декларацията да е положен лично, съобщи по-рано ЦИК в отговор на сигнали за нарушения по време на вота в Турция от коалицията "Обединени патриоти". По-рано От Централната избирателна комисия изпратиха и специален инструктаж до членовете на СИК в страната заради сигнали, че в секциите се говори на турски език.изборният ден приключи спокойно, съобщи БНТ, а първите секции в Щатите отвориха врати около 14 ч. българско време. Максимално позволените 35 секции, или със 7 по-малко от последните избори, са разкрити в, съобщава "Нова телевизия". По традиция избирателната активност там е по-слаба, но мнозина са мотивирани от националния референдум, каза кореспондентът на телевизията.


description: Програмата ''История на изкуството'' през 2016-2017 г. ще обхване 22 училища в страната

title: Българска история на изкуството влиза в училище

maintext:
["Изиарт"]
Праистория, Тракийско изкуство, Римско изкуство, Прабългарско изкуство, Българска държава, Златен век, Средновековие, Възраждане, Следосвобожденско изкуство. Ще има осем тематични ателиета за изкуството по българските земи през вековете.
Над 2000 деца от 22 училища в 6 града в България (София, Бургас, Враца, Русе, Дупница и Благоевград) ще преминат през учебната 2016-2017 г. обучение по програмата на Фондация "Изиарт" "История на изкуството", съобщиха от фондацията.Експериментално за първа година тръгва и модул по Българска история на изкуството в едно столично училище. Програмата е финансирана от Фондация "Америка за България", благодарение на което е безплатна.Занятията се провеждат в третите класове, като програмата се състои от 9 основни модула, проследяващи различните периоди в изкуството. Обучението на децата включва теоретична и практическа част. По забавен и достъпен начин учениците се запознават с даден период от историята на изкуството, различна артистична техника, типична за епохата както и с едни от най-забележителните произведения на изкуството в световната история. Практическата част включва създаване на произведения с различни арт похвати (витраж, колаж, живопис, пастели, релеф и т.н.).Програмата включва часове по Първобитно изкуство, където децата се учат да рисуват с въглен, сангин и ръце, Изкуството на Древния Египет, където правят релеф и пишат йероглифи, Старогръцко изкуство с обучение по чернофигурна и червенофигурна керамика, Средновековно изкуство с витражна техника и правене на стъклопис, Ренесанс с рисуване на портрет акрил върху платно, Импресионизъм с рисуване на пейзаж с пастели, Кубизъм с колажна техника, Поп арт с правене на реклама с флумастери. А в заключителния урок те ще нарисуват заедно общ стенопис.Българската история на изкуството включва часове по